Huhtikuun/toukokuun PLM blogi

Mennään jo ensimmäistä virallista kesäloma kuukautta. Ilmat ovat kyllä ainakin vielä suosineet lomalaisia ja toivottavasti myös hyvät säät jatkuvat koko lomakauden, jotta jokainen pääsee nauttimaan suomen kesästä ☺

Itse aloitan lomani viikolla 26 ja olen poissa 4vko, myös varapääluottamusmies lomailee samaan aikaan, näin ollen toimisto on kiinni viikoilla 26–29.

Järjestelyvara-erät ovat tulleet nyt maksuun niille, joille se neuvotteluissa tuli jaettavaksi. Neuvotteluissa järjestöjen PLM toivat esille omia ehdotuksia. JHL:n osalta toin esille että ko.erä tulisi käyttää kokonaan tehtäväkohtaisiin palkkoihin, johon työnantaja ei suostunut.

Neuvotteluissa KVTES osalta toin esille ehdotuksena sellaisia ammattiryhmiä, joihin on vaikea saada sijaisia tai rekryt ovat vaikeita, näistä meni läpi suurin osa. Harmillista tietenkin että summat olisivat voineet olla isompia sekä korjattavaa olisi ollut enemmänkin. Jaettavan erän määrät ovat alla ja miten paljon meni henkilökohtaisiin lisiin:

Tuntipuolen ja teknisten osalta korjailtiin palkkaryhmien välillä olevia tehtäväkohtaisia kuukausi- tai tuntipalkkoja.

Jaettavat erät:
Kvtes 19 800€ Tehtäväkohtaisten palkkojen korotuksiin tuli 70% ja henkilökohtaisiin lisiin 30%.
Tekninen 1200€ Teknisessä sopimuksessa sovittiin tehtäväkohtaisten palkkojen korotuksia tiettyjen tavoitetasojen mukaan. Henkilökohtaisiin lisiin jaettavaksi jäi noin 37%.
Tuntites 3,15 tuntipalkkojen korotuksiin käytettiin noin puolet (52%) ja loput hk-lisiin.

Ikäväkseni sain huomata että kaikilla palvelualueilla esimiehet eivät huolehtineet henkilökohtaisen lisän arvioinnin osalta työntekijän itse-arviointi mahdollisuutta. Tämä näkyi etenekin SOTE puolella

Kysymyksiä on tullut korona rokotuksesta, etenkin siitä onko siinä käyminen työaikaa?

Mikäli työntekijän ei ole mahdollista käydä ottamassa koronarokotetta vaikeudetta muuna kuin työaikana, on hänellä oikeus käyttää työaikaansa rokotteen ottamiseen. Tällöin työnantaja järjestää työntekijälle rokotusta varten vapautuksen työstä. Mikäli rokottautuminen matka-aikoineen ajoittuu työntekijän tai viranhaltijan varsinaiseen työaikaan, työaikaa ei tästä syystä pidennetä.

Kesäkuun kuntavaaleissa juuri sinä voit vaikuttaa siihen, miten kuntasi koulut, kirjastot ja urheilupaikat toimivat tulevaisuudessa.

Ennakkoäänestys alkaa 26. toukokuuta, varsinainen vaalipäivä on 13. kesäkuuta. **Muista äänestää, vain annetut äänet lasketaan.**

Sopimusneuvottelut ovat myös alkamassa koska nykyiset työehtosopimukset päättyvät 28.02.22, tämän takia on tärkeää taas muistutella niistä yhteystiedoista!

Käykää tarkistamassa oma jhl <https://www.jhl.fi/jasenyys/jasenyyden-hoito/omajhl/> kautta onko teidän ammatti, työpaikka, ja yhteystiedot kunnossa, tällä varmistetaan että saatte ajankohtaiset asiat heti tietoon. Työehtosopimus neuvotteluista on ”povattu” tulevan vaikeat, joten voi olla että joudutaan käyttämään viimeistä keinoa eli työtaistelua, jotta saataisiin neuvotteluissa tulosta aikaan.

MUISTAKAA KÄYTTÄÄ VIELÄ JÄSEN ETU JOKA OLI JÄSEN KIRJEESSÄ, ON VOIMASSA TOUKOKUUN LOPPUUN**:**

**SILINJÄRVEN JHL 414 ry tarjoaa jäsenilleen 5 euron arvoisen edun**

 **(1 etu/jäsen) 1.3.2021- 31.5.2021 välisenä aikana. Etua ei vaihdeta rahaksi.**

**Siilinjärvellä kahvila CafeBuustissa tai Jyväskylässä konditoria Caffitellassa Edun saat näyttämällä kassalla jäsenkorttiasi!**

**KAIKILLE JÄSENILLE OIKEIN IHANAA SEKÄ RENTOUTTAVAA KESÄÄ !**

**T. MERJA**